b'\n_START_ARTICLE_\nThe Radio Man\n_START_PARAGRAPH_\nThe Radio Man este un roman \xc8\x99tiin\xc8\x9bifico-fantastic din 1924 scris de Ralph Milne Farley influen\xc8\x9bat de lucr\xc4\x83rile lui Edgar Rice Burroughs. A fost prima oar\xc4\x83 publicat sub form\xc4\x83 de serial \xc3\xaen revista Argosy \xc3\xaencep\xc3\xa2nd cu 26 iunie 1924. Romanul este o imitare a aventurilor lui John Carter sau ale lui Jason Croft (James Ullrich Giesy), dar \xc3\xaentr-un stil alert, cu un oarecare umor \xc8\x99i lovituri de teatru. Romanul a avut succes la public \xc8\x99i prin urmare a avut mai multe continu\xc4\x83ri \xe2\x80\x99\xe2\x80\x99The Radio Beasts\xe2\x80\x99\xe2\x80\x99 (1925), \xe2\x80\x99\xe2\x80\x99The Radio Planet\xe2\x80\x99\xe2\x80\x99 (1926), \xe2\x80\x99\xe2\x80\x99The Radio Man Returns\xe2\x80\x99\xe2\x80\x99 (1939) \xc8\x99i \xe2\x80\x99\xe2\x80\x99The Radio Minds of Mars\xe2\x80\x99\xe2\x80\x99 (neterminat, publicat \xc3\xaen revista Spaceway din iunie 1955).\n_START_SECTION_\nPovestea\n_START_PARAGRAPH_\nRalph Milne Earley g\xc4\x83se\xc8\x99te \xc3\xaen gr\xc4\x83dina sa un meteorit care con\xc8\x9bine un mesaj pentru scriitor trimis de un oarecare Myles S. Cabot, un expert \xc3\xaen radio. Acesta, datorit\xc4\x83 unor manipul\xc4\x83ri defectuoase a fost expediat pe Venus (transmi\xc8\x9b\xc4\x83tor de materie) unde a fost capturat de o specie de furnici uria\xc8\x99e numite Formieni. Myles S. Cabot este f\xc4\x83cut prizonier \xc8\x99i afl\xc4\x83 c\xc4\x83 Formienii sunt \xc3\xaen r\xc4\x83zboi cu Cupienii, fiin\xc8\x9be umane \xc3\xaenaripate \xc8\x99i cu mici antene pe cap. Cabot mai afl\xc4\x83 c\xc4\x83 mai exist\xc4\x83 o prizonier\xc4\x83, prin\xc8\x9besa Lilla, fiica regelui Kew. El se \xc3\xaendr\xc4\x83goste\xc8\x99te de prin\xc8\x9bes\xc4\x83 dar ea este dezgustat\xc4\x83 de aspectul lui f\xc4\x83r\xc4\x83 aripi \xc8\x99i antene. Cabot face rost de aripi \xc8\x99i antene false \xc8\x99i reu\xc8\x99e\xc8\x99te s\xc4\x83 fus\xc4\x83 cu prin\xc8\x9besa. Odat\xc4\x83 sosi\xc8\x9bi la curtea regelui Kew, intrigile unui prin\xc8\x9b care dorea s\xc4\x83 ajung\xc4\x83 rege, \xc3\xaei desparte pe cei doi \xc3\xaendr\xc4\x83gosti\xc8\x9bi. Urmeaz\xc4\x83 lupta final\xc4\x83 \xc3\xaentre oamenii furnici \xc8\x99i oamenii \xc3\xaenaripa\xc8\x9bi. Datorit\xc4\x83 ajutorului lui Cabot oamenii furnic\xc4\x83 sunt \xc3\xaenvin\xc8\x99i, iar el se \xc3\xaensoar\xc4\x83 cu Lilla.'